Մատիա Կալդարա

**Մատիա Կալդարա** (, ), իտալացի պրոֆեսիոնալ ֆուտբոլիստ։ Ներկայումս Միլանից վարձավճարով հանդես է գալիս Ատալանտայի և Իտալիայի ազգային հավաքականի կազմում։ Խաղում է կենտրոնական պաշտպանի դիրքում։

## Ակումբային կարիերա
### Ատալանտա
Կալդարան Ատալանտայի ակադեմիայի սան է։ Իր պրոֆեսիոնալ դեբյուտը նշեց 2014 թվականի մայիսի 18-ին՝ Կատանիայի դեմ խաղում։

2014 թվականի հուլիսի 3-ին Կալդարան 1 տարվա վարձավճարով միացավ Տրապանիին։ Իր դեբյուտը ակումբի կազմում նշեց օգոստոսի 17-ին՝ Իտալիայի գավաթի Կրեմոնեզեի դեմ խաղում։ Իր առաջին հանդիպումը Սերիա B-ում անցկացրեց սեպտեմբերի 7-ին՝ Վիչենցայի դեմ խաղում։ Իր առաջին գոլը պրոֆեսիոնալ կարիերայում խփեց 2015 թվականի մայիսի 16-ին՝ Ավելինոյի դեմ խաղում։ Նա գոլի հեղինակ դարձավ նաև մայիսի 22-ին՝ Պրո Վերչելիի դեմ խաղում 2-1 հաշվով հաղթանակ պարգևելով իր թիմին։ Տրապանիի կազմում Կալդարան անցկացրեց 21 հանդիպում՝ դառնալով 2 գոլի հեղինակ։

2015 թվականի հուլիսի 10-ին Կալդարան վարձավճարով տեղափոխվեց Չեզենա։ Իր դեբյուտը նշեց օգոստոսի 9-ին՝ Իտալիայի գավաթի Լեչչեի դեմ խաղում։ Իր առաջին գոլը ակումբի կազմում խփեց նոյեմբերի 21-ին՝ Վիչենցայի դեմ խաղում։ Դեկտեմբերի 8-ին՝ Տրապանիի դեմ խաղում նա հեռացվեց խաղադաշտից՝ հանդիպման 89-րդ րոպեին ստանալով երկրորդ դեղին քարտը։ Չեզենայի կազմում Կալդարան անցկացրեց 29 հանդիպում՝ դառնալով 3 գոլի հեղինակ։

2016-17 մրցաշրջանում Կալդարան վերադարձավ Ատալանտա՝ դառնալով թիմի հիմնական կազմի խաղացող։ Իր առաջին գոլը Ատալանտայի կազմում խփեց 2016 թվականի հոկտեմբերի 26-ին՝ Պեսկարայի դեմ խաղում։ Նոյեմբերի 20-ին նա գոլի հեղինակ դարձավ Ռոմայի դեմ խաղում՝ օգնելով իր թիմին հաղթել 2-1 հաշվով։ Թեև Յուվենտուս տեղափոխությանը, Կալդարան շարունակեց վարձավճարով հանդես գալ Ատալանտայի կազմում։ 2017 թվականի փետրվարի 25-ին նա դուբլ ձևակերպեց Նապոլիի դեմ խաղում՝ հաղթանակ պարգևելով իր թիմին։ 2016-17 մրցաշրջանն իտալացին ավարտեց առաջնությունում անցկացրեց 30 հանդիպումներում խփած 7 գոլով։

Իր առաջին հանդիպումը եվրոպական առաջնություններում Կալդարան անցկացրեց 2017 թվականի սեպտեմբերի 14-ին՝ Եվրոպայի Լիգայի Էվերտոնի դեմ խաղում։ Սեպտեմբերի 20-ին նա գոլի և գոլային փոխանցման հեղինակ դարձավ Կրոտոնեի դեմ խաղում։ Իր առաջին և միակ հանդիպումը Ատալանտայի ավագի թևկապով Կալդարան անցկացրեց 2018 թվականի մայիսի 13-ին՝ Միլանի դեմ 1-1 ավարտված խաղում։ Ատալանտայի առաջին թիմի կազմում Կալդարան անցկացրեց 66 պաշտոնական հանդիպում՝ դառնալով 10 գոլի և 4 գոլային փոխանցման հեղինակ։

### Յուվենտուս
2017 թվականի հունվարի 12-ին Կալդարան 4.5 տարվա պայմանագիր կնքեց Յուվենտուսի հետ։ Ակումբը նրա համար վճարեց 15 միլիոն եվրո, որը կարող էր դառնալ 25 միլիոն բոնուսների դեպքում։ Պայմանագրի համաձայն Կալդարան մինչև 2018 թվականի հունիսի 30-ը անվճար վարձավճարով վերադարձավ Ատալանտա։ Յուվենտուսի կազմում իտալացին չանցկացրեց ոչ մի հանդիպում։

### Միլան
2018 թվականի օգոստոսի 2-ին Կալդարան 5 տարվա պայմանագիր կնքեց Միլանի հետ։ Ակումբը նրա համար վճարեց 35 միլիոն եվրո, իսկ Լեոնարդո Բոնուչին տեղափոխվեց հակառակ ուղղությամբ։ Իր դեբյուտը նշեց սեպտեմբերի 20-ին՝ թիմի մեկնարկային կազմում խաղադաշտ դուրս գալով Եվրոպայի Լիգայի խմբային փուլի Դյուդելանժի դեմ խաղում։ 2018-19 մրցաշրջանում Կալդարան ստացավ բազմաթիվ վնասվածքներ՝ անցկացնելով ընդամենը 2 հանդիպում։

2020 թվականի հունվարի 12-ին Կալդարան 18 ամսվա վարձավճարով վերադարձավ Ատալանտա։

## Միջազգային կարիերա
Կալդարան ներկայացրել է Իտալիան մինչև 21 տարեկանների երիտասարդական հավաքականի կազմում։ 2017 թվականին նա Մ21 հավաքականի կազմում մասնացկեց Եվրոպայի առաջնությանը։ Այստեղ Կալդարան անցկացրեց 3 հանդիպում, իսկ Իտալիան հասավ մրցաշարի կիսաեզրափակիչ, որտեղ պարտվեց Իսպանիային։

Իտալիայի ազգային հավաքական Կալդարան առաջին անգամ հրավիրվեց 2018 թվականի մայիսին Ռոբերտո Մանչինիի կողմից՝ Սաուդյան Արաբիայի, Ֆրանսիայի և Նիդերլանդների դեմ ընկերական խաղերի համար։ Իր դեբյուտը ազգային հավաքականում նշեց հունիսի 1-ին՝ Ֆրանսիայի դեմ խաղում։

## Կարիերայի վիճակագրություն
### Ակումբային վիճակագրություն
*2020 թվականի հունվարի 12-ի դրությամբ*

### Միջազգային վիճակագրություն
*2020 թվականի հունվարի 12-ի դրությամբ*

## Ծանոթագրություններ

## Արտաքին հղումներ
* Կալդարայի պաշտոնական Ինստագրամի էջը
* Կալդարան transfermarkt-ում
* Կալդարան soccerbase.com-ում
* Կալդարան WhoScored.com կայքում
* Կալդարան Միլանի պաշտոնական կայքում
* Կալդարան Սերիա A-ի պաշտոնական կայքում
* Կալդարան ՈՒԵՖԱ-ի պաշտոնական կայքում

Կատեգորիա:Ատալանտայի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Մոդենայի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Չեզենայի ֆուտբոլիստներ
Կատեգորիա:Սպեցիայի ֆուտբոլիստներ
Կատեգորիա:Վենեցիայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տրապանիի ֆուտբոլիստներ